Скопје

На **15 јануари 2011** година, слободната енциклопедија **Википедија** ќе прослави 10 години постоење. Основана од **Џими Велс** во 2001, Википедија денес е петта најпосетена веб-страна во светот, со 410 милиони читатели месечно (comScore, ноември 2010). Денес, со над 17 милиони статии на 270 јазици (бројот постојано расте), Википедија е единствената топ 10 веб-страна во светот која е вистински создадена, поддржана и оддржувана од корисниците. За време на последните 10 години, стотици илјади луѓе придонесоа со повеќе од една милијарда уредувања за овој витален ресурс.

Википедија е од нас, за нас. Затоа, по повод 10 години Википедија, доброволци од целиот свет, на повеќе од 310 градови, на сите 5 континенти, го прославуваат 10-тиот роденден на Википедија. 10 години Википедија ќе се прославува и на Интернет: на Facebook, со организирање на видео конференции на 7 места, мрежни комуникации со посредство на Skype, IRC и QQ, на Twitter со користење на тарабна ознака #wp10 и #wikipedia10.

И во **Скопје**, главниот град на Македонија, во организација на **[http://mk.wikimedia.org Викимедија Македонија]**, поддржана од повеќе организации, групи и поединци, ќе се одржуваат повеќе настани да се одбележи овој исклучителен јубилеј, од кои најголемиот дел ќе се одржат во  **[[:mk:Стара скопска чаршија|Старата скопска чаршија]]**, срцето на градот и многувековен амалгам на различни култури и религии.  

Главниот настан ќе се одржи во кафе-барот Ла Кања, каде по средбата на вики-заедницата на Македонија, ќе се одржат неколку презентации, и секако, роденденска журка со диџеи на Канал 103.

Доколку сакате, но не е задолжително, може да се додадете на списокот на посетители пополнувајќи го овој формулар, со што ќе ни помогнете подобро да го организираме овој настан. 

Може да се пријавите за учество на настанот и на Facebook. Македонскиот настан може да го следите на тарабната ознака #wiki10mk

Настанот е отворен за сите. 

## '''Програма'''

Централниот настан е организиран од доброволците на **Викимедија Македонија**, со поддршка од Слободен Софтвер Македонија, Compressor, иницијативата TEDxSkopje, кафе-барот Ла Кања и други лица. Настанот е медиумски поддржан од: IT.com.mk и Канал 103. Во текот на целиот настан, посетителите ќе можат слободно да подигнат книги од едицијата *Блог-записи*, на издавачката куќа Аквариус 5.

## Канал 103

На 15 јануари 2011 година претставници на Викимедија Македонија ќе учествуваат во отворена радио емисија на Канал 103. Ќе се разговара за различни прашања поврзани со Википедија и Викимедија Македонија, со фокус на настаните околу 10-тиот роденден на Википедија.

Овде може да поставите прашање на кое би сакале да одговорат претставниците на Викимедија Македонија.

## Ла Кања

### Вики средба
**Почеток:** 18 часот.

На 15 јануари 2011 година ќе се одржи првата вики-средба за 2011 година на уредници на Википедија. 

Средбата ќе се одржи во *Ла Кања* во старата скопска чаршија. Поканети се сите заинтересирани за присуство на средбата. На настанот ќе се разменат личните искуства на википедијанците. 

### Презентации

Презентациите по повод 10-годишнината ќе бидат наменети за целата публика, без разлика на нивното ниво на технички познавања за Википедија. Целта на презентациите е да информираат и да инспираат понатамошно ширење на Википедија и слободното знаење, а посетителите да увидат дека идејата за слободно знаење и култура е жива и активна во Македонија. 

#### Видео-обраќање на Џими Велс
**Почеток:** 20 часот.

Емитување на видео-обраќањето на Џими Велс по повод 10-тиот роденден на Википедија. Обраќање на претседателот на Викимедија Македонија, Димче Грозданоски.

#### Што е Википедија?
**Почеток:** 20:10.

Презентација на Кирил Симеоновски за запознавање на посетителите со основите на Википедија, начинот како таа функционира, Википедија на македонски јазик, итн. Кратка сесија за прашања.

#### 2с.мк
**Почеток:** 20:30.

Новица Наков од Слободен софтвер Македонија за ширењето на хакерскиот дух: Каде е пресекот помеѓу слободната култура, слободниот софтвер и хакирањето? Локални и глобални перспективи.

#### Фондација Метаморфозис
**Почеток:** 20:50.
Филип Стојановски од Фондацијата Метаморфозис за Криејтив комонс, улогата на Метаморфозис во промовирање на вики културата и претстоечкиот проект Вики.мк.

#### Викимедија Македонија: завршни зборови
**Почеток:** 21:10.

Кратка презентација на Слободан Јаќоски за Викимедија Македонија и нејзините цели. Кратка сесија за прашања до сите членови на Викимедија Македонија

### Забава
**Почеток:** 21:30.

Делење на торта! :) Забава до доцните вечерните часови со диџеи на Канал 103 (Danse Macabre и Марсо)

## Универзитет за Туризам и Менаџмент

На 20 јануари 2011, со почеток во 09:00 часот на Универзитетот за Туризам и Менаџмент - Скопје, Викимедија Македонија ќе одржи предавање за основите на слободната енциклопедија Википедија.

Настанот е во организација на Викимедија Македонија и httpool Online Advertising.

## Галерија 7

Во култната скопска чајџилница, Галерија 7, на 26 јануари 2011, со почеток од 20:30 часот ќе се прикаже документарниот филм "Вистината според Википедија" (*The Truth According To Wikipedia*) по што ќе присустните ќе може да учествуваат во дебата за Википедија. 
Настанот е во организација на Compressor и  Викимедија Македонија.

## Факултет за електротехника и информациски технологии, УКИМ

На 27 јануари 2011, со почеток во 18:00 часот на Факултет за електротехника и информациски технологии, Викимедија Македонија ќе одржи предавање за основите на слободната енциклопедија Википедија, со акцент на Медија-вики софтверот.

Настанот е во организација на Викимедија Македонија и httpool Online Advertising.

## Економскиот Факултет, УКИМ

Планиран е настан во текот на месец февруари на Економскиот Факултет во Скопје.

Настанот би бил во организација на Викимедија Македонија, httpool Online Advertising.

## Медиумско покривање
:

* **7 јануари, 2011**. ТВ Сител, национална телевизија, прилог по повод прославата, проследен со изјава на претставници на Викимедија Македонија.

* **11 јануари, 2011**. fun.mnogoo.mk, „Десетгодишнина од постоењето на „Википедија““.

* **12 јануари, 2011**. 
** www.inpress.com.mk, „Прослава на 10-тиот роденден на Википедија во Македонија“.
** kajgana.com, Среќен роденден Википедија
** it.com.mk, „Википедија го слави својот 10-ти роденден, сите се поканети“.
** Upload, „Викимедија МК роденденска журка“. 

* **13 јануари, 2011**. 
** 10:00 ТВ настап во живо на Слободан Јаќоски и Кирил Симеоновски, на контактната емисија Портик, ТВ Алфа

* **14 јануари, 2011**. 
** BBC Macedonia, „Пет години македонска „Википедија““. 
** makpcworld.com, „Википедија слави роденден“.
** Нова Македонија, „Јубилејот на Википедија ќе се слави и во Стара чаршија“
** Утрински весник, „Викимедија со роденденска забава“. 
** Ентер, „10 години од Wikipedia и кај нас“.
** zurnal.mk, Се менува „Википедија
** netpress.com.mk, Википедија ја прославува првата деценија од своето постоење
** kurir.mk, Десет години постоење на Википедија
** tocka.com.mk, “Википедија“ ја прославува првата деценија од своето постоење 
** sitel.com.mk, „Википедија“ прославува десет години од постоењето
** kirilica.com.mk, 10 години „Википедија“
** vesti.alfa.mk, „Википедија“ прославува десет години од постоењето
** me-chitash.com, 10 години „Википедија“

* **15 јануари, 2011**. 
** Канал 103. Радио емисија во живо, посветена на прославата на 10 години од Википедија, во емисијата ќе учествуваат претставници од Викимедија Македонија. Поставете прашање на кое би сакале одговор од претставниците на Викимедија Македонија.
** vreme.com.mk, Скопје ќе слави 10. роденден на „Википедија“
** netpress.com.mk, Скопската чаршија ќе биде домаќин на македонската вики-заедница
** mkrevolucija.com, Вики-заедницата ќе се собере во Стара Чаршија
** makpcworld.com, Википедија слави роденден
** sitel.com.mk, Википедија го прославува својот 10 роденден

* **16 јануари, 2011**. 
** it.com.mk, Среќен 10-ти роденден Википедија!
** 20:00 10:00 ТВ настап во живо на Слободан Јаќоски и Димче Грозданоски, на емисијата 24 Анализа, 24 Вести

* **17 јануари, 2011**.
** okno.mk, Десет години Википедија
** okno.mk, 13 факти за Википедија

* **18 јануари, 2011**.
** А1 Ексклузив, Најголемата оn-line енциклопедија

## Прослави на 10 години Википедија низ целиот свет